Այդ հարցը գուցե խիստ հիպոթետիկ է, սակայն արժե հիշել, որ այդ օրերին եւ դրանից հետո բազմաթիվ էին թե հարցադրումները գունդը գրավողների մոտ եղած զենքի մասով՝ որտեղից այն, եւ թե նաեւ տարբեր արտահոսքերն ու խոսակցությունները, որ տեղի ունեցածն ուներ նաեւ իշխանական թեւերից որոշակի աջակցություն, Սերժ Սարգսյանին այսպես ասած ճնշելու համար: Իհարկե նշվում էին տարբեր անուններ, բայց հատկանշական է, որ հենց հուլիսյան այդ իրադարձությունների հանգուցալուծման հետ զուգորդվեց վարչապետի պաշտոնից Հովիկ Աբրահամյանի հեռացումը: